Affiliasie - www.bybelkennis.co.za
by Coen Slabber · Published 22/12/2014 · Updated 01/12/2014
“Where we cannot enjoy God’s company, we will not go. Our motto is, With God, anywhere. Without God, nowhere.” — C.H. Spurgeon
Affiliasie is ’n persoonlike besluit om deel te word van ’n groep – lid te word van ’n groep of organisasie. Die evangelie van Jesus Christus roep mense tot affiliasie met Hom as die Seun van God en die kerk wat Hy dwarsdeur die wêreld wil bou. Hierdie affiliasie met die Christelike kerk word op verskillende wyses gedemonstreer:
Dissipelskap – ’n volgeling van ’n leermeester wie se onderrig jy gehoorsaam. Soms beteken dit dat jy alles agterlaat en saam met die leermeester reis en sy weë beoefen.
Openbare getuienis waarin jy jou verbondenheid aan Jesus Christus as dissipel bely.
Die doop en ander optrede soos gebed en vas.
Deelname aan die nagmaal.
Tydens tye van vervolging het die kerk sekere geheime simbole van identifisering en affiliasie gebruik – die vis vir identifikasie wat lidmaatskap van die kerk van Jesus Christus aandui. Hierdie visuele simbole van affiliasie versterk die gevoel van behoort aan wat insluit wedersydse versorging en ondersteuning, ’n nuwe identiteit as ’n nuwe skepping van Christus, ‘n nuwe lojaliteit, inlywing by ‘n nuwe familie met verantwoordelikhede en verpligtings en ‘n nuwe rigting en doel in die lewe.